అలోక్ అరధే

అలోక్‌ అరధే భారతదేశానికి చెందిన న్యాయమూర్తి. ఆయన 19 అక్టోబర్ 2023న తెలంగాణ హైకోర్టు న్యాయమూర్తిగా నియమితుడయ్యాడు.

వృత్తి జీవితం
అలోక్‌ అరధే ఎల్‌ఎల్‌బీ పూర్తిచేసిన తరువాత 1988లో మధ్యప్రదేశ్ బార్ కౌన్సిల్ లో న్యాయవాదిగా పేరు నమోదు చేసుకున్నాడు. ఆయన 2007లో సీనియర్‌ న్యాయవాదై,  మధ్యప్రదేశ్‌ హైకోర్టులో రాజ్యాంగం, మధ్యవర్తిత్వం, కంపెనీ చట్టాలకు సంబంధించిన కేసులు వాదించడంలో మంచి పేరు సంపాదించాడు. అలోక్‌ అరధే 29 డిసెంబరు 2009లో మధ్యప్రదేశ్ హైకోర్టు అదనపు న్యాయమూర్తిగా నియమితుడై, ఫిబ్రవరి 15, 2011న శాశ్వత న్యాయమూర్తిగా పదోన్నతి పొందాడు.  

అలోక్ అరధే  మే 11, 2018న జమ్ముకశ్మీర్ హైకోర్టు తాత్కాలిక ప్రధాన న్యాయమూర్తిగా, నవంబరు 17, 2018న న్యాయమూర్తిగా బాధ్యతలు చేపట్టాడు. ఆయన జులై 3, 2022 నుంచి అక్టోబరు 14 వరకూ కర్ణాటక హైకోర్టు తాత్కాలిక ప్రధాన న్యాయమూర్తిగా పని చేశాడు.

మూలాలు

తెలంగాణ న్యాయమూర్తులు
న్యాయమూర్తులు
తెలంగాణ హైకోర్టు న్యాయమూర్తులు